OpenLLM-France/wikimedia huggingface dataset:
# Lísies de Tars

Lísies de Tars (en llatí Lysias, en grec Λυσίας) va ser un filòsof grec nadiu de la ciutat de Tars a Cilícia.
Ateneu l'esmenta com a filòsof epicuri i diu que va arribar a tirà de la seva ciutat natal, però no consta en quina data es va produir aquest fet. La usurpació la va fer quan Lísies va ser elevat a gran sacerdot d'Hèracles. Com a tirà es va distingir per la seva indulgència per la luxúria i per la seva crueltat.

## Referències

* ↑ Ateneu de Naucratis. Deipnosophistae V,215
# Zu Yi

Zu Yi (xinès: 祖乙, nascut Zi Teng (xinès: 子滕), va ser un Rei de la Xina de la Dinastia Shang.
En els Registres del Gran Historiador va ser llistat per Sima Qian com el tretzè rei Shang, succeint al seu pare He Dan Jia (xinès: 河亶甲). Va ser entronitzat l'any de Jisi (xinès: 己巳) amb Xiang (xinès: 相) com la seva capital.

## Referències

* ↑ Theobald, Ulrich. «Shang Dynasty Rulers (www.chinaknowledge.de)» (en anglès). [Consulta: 8 gener 2021].
Zu Yi Dinastia Shang :
| Precedit per: He Dan Jia | Rei de la Xina | Succeït per: Zu Xin |
# Domènec Cardenyes Bàrios

Domènec Cardenyes Bàrios (Ponts, 1 de setembre de 1916 - Tremp, 4 d'octubre de 1977) fou un músic català que va desenvolupar una tasca com a docent, intèrpret i compositor a les localitats lleidatanes de Ponts, Balaguer i Tremp.

## Biografia

A la localitat de Ponts va formar part de dues orquestrines anomenades Poch i L'Artística Ponsicana. Hi va viure fins als vint-i-dos anys i s'hi va formar com a músic. A la ciutat de Balaguer hi va desenvolupar la seva tasca professional com a docent a la seva acadèmia particular i va gestionar l'orquestra que duia el seu nom (Domingo y sus Bohemios). La ciutat de Tremp li va proporcionar una feina estable i hi va encapçalar les quatre entitats culturals de caràcter musical (l'Orfeó de Tremp, l'Esbart Dansaire Francesc Pujol, la Tuna del Col·legi Sant Josep i la banda de cornetes i tambors Els Timbalers de la Conca), que s'hi van crear des que s'hi va establir el 1957. Durant la seva etapa trempolina va formar part de les orquestres Domingo y sus solistas, Soul Finger’s i Rudy Bravo y su conjunto.
La seva obra compositiva està formada per sardanes, obres religioses, peces corals i obres destinades al ball (tangos, boleros, pasdobles, valsos, ranxeres, etc.).
Domènec Cardenyes va viure per a la música. Tota la seva vida va girar al voltant de la música. La seva senzillesa i el seu tarannà van fer que, amb el pas del temps i sense proposar-s'ho, es convertís en una persona de les que deixen petjada. Avui dia a Tremp encara hi ha moltes persones que el tenen en el seu record.

## Fons personal

El fons personal de Domènec Cardenyes es conserva a l'Arxiu Comarcal del Pallars Jussà.

## Referències

* ↑ «Ingressa el fons personal de Domènec Cardenyes i Bàrios, músic i compositor (Ponts 1916-Tremp 1977), a l'Arxiu Comarcal del Pallars Jussà». CAC. Xarxa d'Arxius Comarcals, 30-01-2015. [Consulta: 18 abril 2018].
* ↑ Albert, Darío «Lo "sinyó" Domingo i Rudy Bravo». Músics, balls, festes.... Grup Gavarres, 2022, pàg. 48-49. ISSN: 2696-8479.

## Bibliografia

* Sansa Llovich, Jordi. Domènec Cardenyes, una vida per a la música. Editorial Círculo Rojo, 2018.
# Hidroxilbastnäsita-(Ce)

La hidroxilbastnäsita-(Ce) és un mineral de la classe dels carbonats, que pertany al grup de la bastnäsita. Rep el seu nom de la seva localitat tipus, les mines de Bastnäs (Suècia), més el prefix hidroxil a causa del predomini del radical hidroxil sobre el fluor, més el sufix "-(Ce)" per la dominància del ceri en la seva composició.

## Característiques

La hidroxilbastnäsita-(Ce) és un carbonat de fórmula química Ce(CO₃)(OH). Cristal·litza en el sistema hexagonal. Forma cristalls tabulars exhibint {0001} i {1120}, d'aproximadament 0,5 mil·límetres. Pot ser granular, prismàtica, reniforme, i en agregats en forma de gavella. La seva duresa a l'escala de Mohs és 4. És l'anàleg hidroxil de la bastnäsita-(Ce), amb la qual forma una sèrie de solució sòlida. També és l'anàleg amb ceri de la hidroxilbastnäsita-(La) i la hidroxilbastnäsita-(Nd).
Segons la classificació de Nickel-Strunz, la hidroxilbastnäsita-(Ce) pertany a «05.BD: Carbonats amb anions addicionals, sense H₂O, amb elements de terres rares (REE)» juntament amb els següents minerals: cordilita-(Ce), lukechangita-(Ce), zhonghuacerita-(Ce), kukharenkoïta-(Ce), kukharenkoïta-(La), cebaïta-(Ce), cebaïta-(Nd), arisita-(Ce), arisita-(La), bastnäsita-(Ce), bastnäsita-(La), bastnäsita-(Y), hidroxilbastnäsita-(Nd), hidroxilbastnäsita-(La), parisita-(Ce), parisita-(Nd), röntgenita-(Ce), sinquisita-(Ce), sinquisita-(Nd), sinquisita-(Y), thorbastnäsita, bastnäsita-(Nd), horvathita-(Y), qaqarssukita-(Ce) i huanghoïta-(Ce).

## Formació i jaciments

Es troba en carbonatites de calcita-dolomita. Aquesta espècie té dues localitats tipus, amdues a Rússia: el massís alcalí-ultrabàsic de Vuoriyarvi (Carèlia Septentrional), i Mochalin Log (óblast de Txeliàbinsk). Sol trobar-se associada a altres minerals com: barita, estroncianita, fluorita, pirrotina, pirita, calcopirita, magnetita, anatasa, monazita, burbankita, quars, beril, zircó, xenotima, allanita, fergusonita, gadolinita, ilmenita, stillwellita, calcita, apatita, titanita, torita, torianita, uranotorita, escapolita o turmalina.

## Referències

* ↑ «Hydroxylbastnäsite-(Ce)» (en anglès). Mindat. [Consulta: 16 maig 2016].
* 1 2 «Hydroxylbastnäsite-(Ce)» (en anglès). Handbook of Mineralogy. [Consulta: 16 maig 2016].
* ↑ «Bastnäsite-(Ce)-Hydroxylbastnäsite-(Ce) Series» (en anglès). Mindat. [Consulta: 16 maig 2016].
# Pau Bisbe

Pau Bisbe (en llatí Paulus Episcopus) va ser un bisbe mencionat per Gennadi de Marsella a De Viris illustribus, encara que no indica la seu on tenia aquesta dignitat.
Va escriure un petit llibre anomenat De Paenitentia Libellus (El Llibret de la penitència), on adverteix als penitents contra els excessos que els puguin portar a la desesperació. Va viure probablement durant el segle v.

## Referències

* ↑ 9.Paulus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 149
# Programa Mars Scout

El programa Mars Scout va ser un programa de la NASA amb la iniciativa d'enviar diversos robots a Mart d'una forma més econòmica. Cada projecte va costar uns 485 milions de dòlars.
Es van llençar dos projectes: la sonda Phoenix, el 4 d'agost de 2007 i la sonda MAVEN, el 18 de novembre de 2013.
El 2010, el Directorat de Ciència de la NASA va anunciar que el programa s'incorporaria al programa Discovery. I aquest es va re-abastar per permetre propostes de noves missions a Mart.

## Referències

* ↑ Shirley, Donna. «Mars Exploration Program Strategy: 1995–2020». American Institute of Aeronautics and Astronautics. Arxivat de l'original el 11 May 2013. [Consulta: 18 octubre 2012].
* ↑ Shirley, Donna. «Mars Exploration Program Strategy: 1995–2020». American Institute of Aeronautics and Astronautics. Arxivat de l'original el 11 May 2013. [Consulta: 18 octubre 2012].
* ↑ «NASA Selects 'MAVEN' Mission to Study Mars Atmosphere». NASA, 15-09-2008. Arxivat de l'original el 2009-06-19. [Consulta: 31 maig 2023].
* ↑ NASA's Scout Program Discontinued.
# Ricky Ortiz

Ricky Ortiz (Phoenix, 12 de maig de 1975) Richard "Rich" Young, és un lluitador professional estatunidenc i ex-jugador de futbol americà, que treballa a la marca de SmackDown! de l'empresa World Wrestling Entertainment (WWE).

## Referències

* ↑ «Ricky Ortiz profile». Online World of Wrestling. [Consulta: August 15, 2008].
* ↑ «Official WWE Bio». World Wrestling Entertainment. Arxivat de l'original el June 2, 2009. [Consulta: April 15, 2009].
* ↑ «Ricky Ortiz released». World Wrestling Entertainment, August 8, 2009. [Consulta: August 8, 2009].
# Léon Comès

Léon Comès (Perpinyà, 11 de febrer del 1889 - Saint-Étienne-au-Temple, 16 d'octubre del 1915) va ser un ciclista nord-català, professional des del 1908 al 1914. Es va especialitzar en el ciclisme en pista.
Nascut a Perpinyà, va passar la seva joventut a París, on passava el seu temps lliure pedalant amb amics del barri, entre ells Henri Pélissier i Maurice Schilles.
Va morir en un accident aeri, juntament amb el seu cunyat Léon Hourlier, també ciclista i company de curses, durant la Primera guerra mundial.

## Palmarès

* 1909
** 1r al Gran Premi d'Angers
* 1914
** 1r als Sis dies de París (amb Léon Hourlier)

## Referències

* 1 2 «COMÈS Léon (Adolphe)». [Consulta: 21 desembre 2023].
* ↑ Presses de la Cité. La légende des Pélissier (en francès), 1981, p. 328. ISBN 978-2-258-00886-1. OCLC 17032607.
* ↑ Plantilla:Lien brisé

## Enllaços externs

* Fitxa a sitiodeciclismo.net
* Fitxa a cyclebase.nl
# Pozondón

Pozondón és un municipi d'Aragó situat a la província de Terol i enquadrat a la comarca de la Serra d'Albarrasí. La temperatura mitjana anual és de 9,4 °C i una precipitació de 600 mm.
# Henry d'Harcourt

Henry d'Harcourt, duc d'Harcourt (1654 - 1718), par i mariscal de França, marquès de Beuvron i duc d'Harcourt. Fou nomenat ambaixador francès a la cort de Madrid durant els darrers anys de Carles II de Castella i els primers any de regnat de Felip V de Castella, primer monarca espanyol de la Casa de Borbó. El 20 de setembre de 1697 va ser nomenat ambaixador d'Espanya, on va romandre durant tres anys fins al 13 d'octubre de 1700 per la seva voluntat de retornar a l'exèrcit. Va rebre el comandament de la província de Foix, però poc després tornà a ser enviat a Espanya com a ambaixador extraordinari essent nomenat duc d'Harcourt el novembre de 1700. A l'octubre de 1701 la mala salut del duc d'Harcourt l'obligà a tornar a França, on fou elevat a la dignitat de mariscal de França el 14 de gener de 1703, prestant jurament el 28 de gener de 1703.
# Pau Bori i Puig

Pau Bori i Puig (el Vilet, Urgell, 12 de setembre de 1864 - València, 1936) fou un sacerdot jesuïta executat durant la Guerra Civil per la seua confessió catòlica. És venerat com a beat per l'Església Catòlica.
Va nàixer al Vilet i ingressà al seminari de Tarragona; fou ordenat prevere el 22 de setembre de 1888. El 1891 va entrar en la Companyia de Jesús on va fer vots solemnes el 2 de febrer de 1904. Fou destinat a les cases de Barcelona, el monestir de Veruela i Gandia i fou procurador del Santuari de Fontilles. Quan la Companyia fou dissolta arran de la legislació de la Segona República espanyola, va refugiar-se en l'asil de Germanetes dels Ancians Desemparats de València, on continuà d'amagat la seva tasca com a capellà i director espiritual d'altres jesuïtes.
Poc després del començament de la Guerra civil espanyola, fou denunciat i el dia 29 de setembre de 1936 fou arrestat i afusellat a la mateixa València.
L'11 de març de 2001 fou beatificat pel Papa Joan Pau II, juntament amb altres jesuïtes morts en el mateix període.

## Enllaços externs

* Detalls biogràfics en la (en castellà)
# Airgam

Airgam S.A. fou una empresa de joguines, propietat dels germans Josep i Jordi Magrià i Deulofeu (1925 - 18 de novembre del 2007). El nom de l'empresa és el seu primer cognom al revés. Entre d'altres es van fabricar, a partir de l'any 1976, uns ninos de plàstic, d'estètica infantil i simpàtics, anomenats Airgam Boys.

## Referències

* ↑ Necrològica «VilaWeb - El Punt». [Consulta: 19 juliol 2012].

## Enllaços externs

* Patentados.com, Patents d'Airgam, S.A.
* Un col·leccionista
* Un afeccionat
# Psychoda duaspica

Psychoda duaspica és una espècie d'insecte dípter pertanyent a la família dels psicòdids.

## Descripció

* La femella fa 0,66-0,76 mm de llargària a les antenes, mentre que les ales li mesuren 1,20-1,42 de longitud i 0,50-0,52 d'amplada.
* El mascle no ha estat encara descrit.

## Distribució geogràfica

Es troba a Indonèsia: Papua Occidental.

## Referències

* ↑ uBio (anglès)
* 1 2 3 Quate, L.W.; Quate, S.H., 1967. A monograph of Papuan Psychodidae, including Phlebotomus (Diptera). Pacific Insects Monograph, 15: 1–216.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Cal Riera

* No s'ha de confondre amb Can Riera.
«Cal Riera» té aquests significats:
* Cal Riera (Puig-reig), colònia tèxtil al municipi de Puig-reig
* Cal Riera (Sora), masia de Sora (Osona)
* Cal Riera (Verdú), casa pairal de Verdú (l'Urgell)
* Cal Riera de Cererols, masia del municipi de Súria (el Bages)
* Casa Gran de Cal Riera, masia del municipi de Puig-reig (el Berguedà)
# Impruneta

Impruneta és una ciutat i comune de la ciutat metropolitana de Florència, a la regió italiana de la Toscana. Es troba a 14 km al sud de Florència. Tenia una població de 14.618 habitants l'1 de gener de 2018.

## Llocs d'interès

* Santuari de Santa Maria
La basílica data del 1060. Probablement es troba sobre un antic lloc devocional de les civilitzacions etrusques (segle VI aC). Va ser un lloc important de pelegrinatge durant l'edat mitjana.
La basílica va ser bombardejada durant la Segona Guerra Mundial i ara es poden veure algunes de les decoracions originals. La façana està precedida d'un pòrtic de Gherardo Silvani (1634), construït pels florentins com a vot per l'alliberament de la pesta i per un campanar del segle xiii. L'interior té una única nau.
Les obres d'art inclouen una "Nativitat" de Domenico Passignano i una "Vocació de Sant Pere" de Jacopo da Empoli. El presbiteri està flanquejat per dos nínxols de Michelozzo, decorat per Luca della Robbia, que allotja les relíquies de la Santa Creu i la imatge de Madonna a la qual es consagra el santuari i que, segons la tradició, estava pintada pel mateix Sant Lluc Evangelista.
El museu connectat a la basílica alberga una de les peces més antigues de patchwork europeu, l'anomenat "coixí d'Impruneta", que data de finals del segle xiv o principis del XV. El coixí va pertànyer al bisbe Antonio degli Agli, sacerdot a càrrec de Santa Maria dell'Impruneta des de 1439 fins a la seva mort el 1477, i va ser trobat a la seva tomba després que l'església va ser danyada per un bombardeig aliat el 1944. La imatge actual de la Madonna és una restauració de 1758 feta per Ignazio Hugford.
* Església de San Lorenzo alle Rose

## Ciutats agermanades

* Prachatice, República Txeca
* Bellerive-sur-Allier, França
* Hadamar, Alemanya
* Pruszków, Polònia

## Referències

* ↑ «Resident population on 1st January 2018» (en anglès). ISTAT. [Consulta: 2 març 2019].

## Enllaços externs

* Impruneta - Lloc web oficial (italià)
* Informació turística (italià) (anglès)
# Sense fil

Sense fil és la tecnologia que permet la comunicació entre dispositius electrònics sense cables mitjançant l'espectre radioelèctric o els infraroigs. Els aparells tenen emissors i receptors per a comunicar. L'absència de cables augmenta la usabilitat i ajuda a minvar el caos, el distorb i el cost provocat per la multitud de connectors incompatibles. Té un interès especial a la informàtica de butxaca o els sistema de pagament sense contacte.
El poder prescindir del cablejat mitjançant l'ús d'una nova tecnologia sense fils, la ràdio, va aparèixer a finals de la dècada de 1890, i el 1897 l'enginyer britànic Ernest Wilson i C. J. Evans van patentar un torpede radiocontrolat o van demostrar vaixells radiocontrolats al riu Tàmesi (segons les versions).
Com que els aparells portàtils són cada cop de mides més reduïdes, i les necessitats de connexió entre ells augmenten, aquesta tecnologia es consolida dia a dia. Per això .
Hi ha diferents tecnologies sense fil:
* Wi-Fi - Xarxa de distància mitjana ideada per a substituir els fils d'una xarxa local (LAN).
* Bluetooth - Xarxa de poca distància i baix consum de potència ideada per eliminar els cables dels perifèrics com ara auriculars, impressores, teclats; molt utilitzada per telèfons mòbils i ordinadors de butxaca.
* IrDA - Connexió per infrarojos molt utilitzada per comandaments a distància i ordinadors de butxaca.
* DECT - Connexió ideada per a telèfons sense fils.
* WIMAX - Xarxa ideada per a superar les limitacions de distància de les xarxes Wi-Fi.
* Witricity - Nova tecnologia per a poder transmetre electricitat de manera eficient sense fils.
* ZigBee - Xarxa personal de curta distància per la interconnexió de dispositius de la internet de les coses.
* Thread - Xarxa personal de curta distància per la interconnexió de dispositius de la internet de les coses.
* Z-wave - Xarxa personal de curta distància per la interconnexió de dispositius de la internet de les coses.
* Li-Fi - xarxa de comunicació mitjançant llum visible que utilitza llum LED per a transferir dades a alta velocitat.

## Referències

* 1 2 «sense fil». Gran Enciclopèdia Catalana. Barcelona: Grup Enciclopèdia Catalana.
* ↑ «targeta sense contacte». Terminologia de la ciberseguretat. Termcat, 2017-2022. [Consulta: 3 octubre 2023].
* ↑ H. R. Everett, Unmanned Systems of World Wars I and II, MIT Press - 2015, page 87
* ↑ Everett, H. R.. Unmanned Systems of World Wars I and II. MIT Press, 6 novembre 2015. ISBN 9780262029223.
# Prefectura de Nagano

La prefectura de Nagano (長野県) està ubicada a l'illa de Honshu, Japó. La capital és la ciutat de Nagano. Les muntanyes al nord de Nagano ofereixen la possibilitat del turisme hivernal, amb grans superfícies on esquiar o caminar. També ressalten les seves temples on la pau és l'especial protagonista.

## Ciutats

| Azumino Chikuma Chino Iida Iiyama Ina Komagane | Komoro Matsumoto Nagano (capital) Nakano Okaya Ōmachi | Saku Shiojiri Suwa Suzaka Tōmi Ueda |

## Pobles i viles

* Districte de Chiisagata
** Aoki
** Nagawa
* Districte de Hanishina
** Sakaki
* Districte de Higashichikuma
** Asahi
** Chikuhoku
** Hata
** Ikusaka
** Omi
** Yamagata
* Districte de Kamiina
** Iijima
** Minamiminowa
** Minowa
** Miyada
** Nakagawa
** Tatsuno
* Districte de Kamiminochi
** Iizuna
** Nakajō
** Ogawa
** Shinano
** Shinshūshin
* Districte de Kamitakai
** Obuse
** Takayama
* Districte de Kiso
** Agematsu
** Kiso (vila)
** Kiso (poble)
** Nagiso
** Ōkuwa
** Ōtaki
* Districte de Kitaazumi
** Hakuba
** Ikeda
** Matsukawa
** Otari
* Districte de Kitasaku
** Karuizawa
** Miyota
** Tateshina
* Districte de Minamisaku
** Kawakami
** Kitaaiki
** Koumi
** Minamiaiki
** Minamimaki
** Sakuho
* Districte de Shimoina
** Achi
** Anan
** Hiraya
** Matsukawa
** Neba
** Ōshika
** Seinaiji
** Shimojō
** Takagi
** Takamori
** Tenryū
** Toyooka
** Urugi
** Yasuoka
* Districte de Shimominochi
** Sakae
* Districte de Shimotakai
** Kijimadaira
** Nozawaonsen
** Yamanouchi
* Districte de Suwa
** Fujimi
** Hara
** Shimosuwa
# Mare de Déu dels Dolors (Sant Hilari Sacalm)

La Mare de Déu dels Dolors és una església eclèctica de Sant Hilari Sacalm (Selva) inclosa a l'Inventari del Patrimoni Arquitectònic de Catalunya. Petit edifici religiós, situat al carrer Verge dels Dolors.

## Descripció

Té planta quadrangular, ràfec amb dentallons i teulada a doble vessant en teula plana, i coronada per una creu de pedra.
A la façana principal hi ha una porta d'accés en arc de mig punt i a sobre hi ha un òcul amb un vidre ornamental amb un motiu floral. Envolta les cantonades de la façana una cadena de pedra artificial.
Tota la façana té un encoixinat.

## Referències

* 1 2 3 4 «Mare de Déu dels Dolors». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 25 agost 2017].
# Al-Múndhir ibn Muhàmmad

Al-Múndhir o al-Múndhir ibn Muhàmmad (àrab: المنذر بن محمد, al-Munḏir ibn Muḥammad) (844-888) fou el sisè emir omeia de Còrdova (886-888). Era el segon fill d'una esclava i de Muhàmmad I ibn Abd-ar-Rahman, a qui va succeir a la seva mort.
En vida del seu pare va exercir algunes funcions militars bàsicament honorífiques; el 856 va dirigir el setge de la rebel Toledo sense èxit. Després va dirigir algunes ràtzies (sayfa) especialment la del 865. El 877 va atacar Mèrida durant la lluita contra l'emir de Badajoz Abd-ar-Rahman ibn Marwan al-Jil·liqí. El 882 va assetjar Saragossa i es va apoderar d'algunes poblacions a la Marca Superior abans de tornar a marxar el 884 contra Ibn Marwan al que va expulsar de Badajoz.
El rebel Úmar ibn Hafsun, que s'havia sotmès al califa almenys en aparença, va tornar a agafar les armes vers el 885, i al-Múndhir fou enviat per combatre'l. El seu fill va atacar Alhama (Hama) i el pare va rebutjar les sortides dels rebels però durant la lluita va rebre la noticia de la mort de Muhàmmad I i va retornar a Còrdova on fou proclamat el 9 d'agost de 886. Els dos visirs Tammam ibn Àmir ath-Thaqafí i Abu-Marwan Abd-al-Màlik ibn Jàwhar foren confirmats en els seus càrrecs i va nomenar hàjib al general Haixim ibn Abd-al-Aziz. però les relacions amb aquest es van deteriorar i a instigació d'ibn Jàwhar l'emir el va destituir i el va fer executar, confiscant els seus béns; la família va haver de pagar a més una forta multa.
El 887 va enviar una expedició contra ibn Hafsun que no va tenir èxit i el 888 va marxar personalment per atacar el quarter general rebel a Bobastro (Bubaixtru). Va assetjar inicialment Archidona (Urdjudhuna), on va aconseguir capturar al delegat d'Úmar ibn Hafsun que va clavar viu en una creu; altres agitadors foren capturats i enviats a Còrdova per ser crucificats. Va marxar contra Bobastro i va negociar amb el cap rebel el qual va fingir sotmetre's i es va unir a les forces de l'emir i aquest va dictar una amnistia que va redactar el cadi. L'emir va enviar a Bobastro 150 mules per carregar tots els béns d'Úmar ibn Hafsun, però quan retornaven amb els béns, Úmar va fugir i es va apoderar del comboi.
Al-Múndhir anava a atacar Bobastro quan es va posar malalt i va confiar la direcció del setge al seu germà Abd-Al·lah ibn Muhàmmad ibn Abd-ar-Rahman i va morir poc després (29 de juny del 888). Sovint s'acusa a Abd-Al·lah d'haver-lo enverinat. El germà va amagar la mort durant tres dies i després va retornar amb el cadàver a Còrdova havent pactat amb Úmar ibn Hafsun una treva, i allí es va proclamar emir.

## Bibliografia

* E. Levi-Provençal, Historia de la España Musulmana.
# Psychoda dubia

Psychoda dubia és una espècie d'insecte dípter pertanyent a la família dels psicòdids que es troba a Sud-amèrica: el cap d'Hornos.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Cantó de Moissídan

El cantó de Moissídan és un cantó francès del departament de la Dordonya, situat al districte de Perigús. Té 11 municipis i el cap és Moissídan.

## Municipis

* Beupoiet
* Bornhac
* Moissídan
* Sent Estefe de Puei Corbier
* Sent Front de Pradon
* Sent Laurenç daus Urmes
* Sent Lóis d'Eila
* Sent Martin l'Astier
* Sent Meard de Moissídan
* Sent Micheu de Dobla
* Sorzac

## Història

Llista dels consellers generals successius :
| Data d'elecció | Identitat | Partit |
| 1970-1998 | Pierre Bonneau | MRG |
| 1988-1994 | Gérard-Jean Chevalier | CNIP i RPR |
| 1994- | Roland Laurière | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 8.526 | 8.649 | 9.090 | 9.243 | 9.048 | 8.706 | 9.058 |
# Ikenne

Ikenne és una localitat de l'estat d'Ogun, a Nigèria, amb una població estimada al març de 2016 de 165 700 habitants.
Està situada al sud-oest del país, prop de la ciutat de Lagos, de la costa del golf de Guinea i de la frontera amb Benín.

## Persones il·lustres

* Obafemi Awolowo (1909 – 1987), polític nigerià.

## Referències

* ↑ Información demográfica del estado de Ogun (Nigeria). Consultat el 7 de setembre de 2018.